
Գյումրիում հունվարի 15-ին տեղի ունեցած բողոքի ցույցի գործով այսօր մեղադրանք է առաջադրվել Սառնաղբյուր գյուղի բնակիչ Մնացական Ալեքսանյանին, ով այսօր հրավիրվել էր Շիրակի մարզի քննչական բաժին՝ հարցաքննության:


Ալեքսանյանի փաստաբան Հայկ Հարությունյանը iLur.am-ին հայտնել է, որ Մնացականին մեղադրանք է առաջադրվել: ««Մեղադրանք է առաջադրվել ՀՀ Քրեական օրենսգրքի 258-րդ հոդվածի 4-րդ մասով (խուլիգանություն) հատկանիշներով: Խափանման միջոց է ընտրվել ստորագրությունը՝ քաղաքից չհեռանալու»,-նշեց պաշտպանը։ 


Հիշեցնենք, որ օրերս Մնացական Ալեքսանյանը ձերբակալվել էր, սակայն մի օր անց ազատ էր արձակվել:
